ପାଇରିମେଥାମିନ
ପାଇରିମେଥାମିନ (ଇଂରାଜୀରେ Pyrimethamine), ଏକ ବିକ୍ରୟ ନାମ ଡାରାପ୍ରିମ (Daraprim), ଏକ ଔଷଧ ଯାହା ଟକ୍ସୋପ୍ଲାଜମୋସିସ (toxoplasmosis) ଓ ସିସ୍ଟୋଆଇସୋସ୍ପୋରିଆସିସ (cystoisosporiasis) ରୋଗମାନଙ୍କରେ ଲିଉକୋଭୋରିନ (leucovorin) ସ‌ହ ଦିଆଯାଏ ।  ଦ୍ୱତୀୟ ଧାଡ଼ିର ପ୍ରତିଷେଧ ରୂପେ ନିମୋସିସ୍ଟାଇଟିସ ଜିରୋଭେସି ନିମୋନିଆ (Pneumocystis jiroveci pneumonia ବା PCP) ରୋଗ ଭୋଗୁଥିବା ଏଚଆଇଭି/ଏଡସ ରୋଗ‌ଗ୍ରସ୍ତ ଲୋକଙ୍କୁ ଡାପସୋନ (dapsone) ଔଷଧ ସ‌ହିତ ଏହା ଦିଆଯାଏ । ଅତୀତରେ ଏହା ମ୍ୟାଲେରିଆ ରୋଗୀଙ୍କୁ ଦିଆଯାଉଥିଲା, କିନ୍ତୁ ଏହାର ପ୍ରତିରୋଧ ଯୋଗୁ ଅଧୁନା ଏହା ଦିଆଯାଉନାହିଁ ।  ପାଇରିମେଥାମିନ ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଗୋଳମାଳ, ସାଂଘାତିକ ଆଲର୍ଜି (allergic reactions), ଅସ୍ଥିମଜ୍ଜା ଅବରୋଧ (bone marrow suppression) ଇତ୍ୟାଦି ଲକ୍ଷଣ ଦେଖାଯାଏ । ଫୋଲେଟ ଅଭାବ ଜନିତ ଆନିମିଆରେ ଏହା ଦେବାକୁ ବାରଣ କରାଯାଏ ।  ଏହାଦ୍ୱାରା କର୍କଟ ରୋଗ ସଙ୍କଟ ସୃଷ୍ଟି ହୋଇପାରେ । କ୍ୱଚିତ୍ ଏହା ଗର୍ଭାବସ୍ଥାରେ ଦିଆଗଲେ ମଧ୍ୟ ଶିଶୁ ନିମନ୍ତେ ଏହାର ନିରାପତ୍ତା ବିଷୟରେ ସନ୍ଦେହ ଅଛି । ପାଇରିମେଥାମିନ ଏକ ଫୋଲିକ ଏସିଡ ବିରୋଧୀ (folic acid antagonist) ଔଷଧ । ଫୋଲିକ ଏସିଡ ଚୟାପଚ‌ୟ ବା ମେଟାବୋଲିଜ୍ମ ଅବରୋଧ ଯୋଗୁ ଡିଏନଏ ପ୍ରସ୍ତୁତ ହୋଇପାରେନାହିଁ ।  

ସନ ୧୯୫୨ରେ ପାଇରିମେଥାମିନ ଆବିଷୃତ ହେବା ପରେ ସନ ୧୯୫୩ରେ ଡାକ୍ତରୀ ବ୍ୟବ‌ହାରରେ ଉପ‌ଯୋଗ କରାଗଲା ।   ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ ସୁଦ୍ଧା ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ନାମରେ ମିଳୁନାହିଁ, ଏହାର ମୂଲ୍ୟ ଟାବଲେଟ ପିଛା ୧୩.୫୦ରୁ ୭୫୦ ଆମେରିକୀୟ ଡଲାର ଥିଲା (ଗୋଟିଏ କୋର୍ଷର ମୂଲ୍ୟ ୭୫,୦୦୦ ଡଲାର) ।  ଅନେକ ଦେଶମାନଙ୍କରେ ଏହା ଜେନେରିକ ନାମରେ ମିଳେ ଓ ଏହାର ଏକ ଡୋଜର ମୂଲ୍ୟ ୦.୦୫ରୁ ୦.୧୦ ଆମେରିକୀୟ ଡଲାର ।

ଆଧାର

ବାହ୍ୟ ଲିଙ୍କ 
Daraprim – Package insert (PDF file) 
Fansidar – sulfadoxine and pyrimethamine 
Pyrimethamine page on GoodRx.com drug price transparency web site
Open syntheses of pyrimethamine at Open Source Malaria by Alice Williamson  and Vasiliki Theologia Chioti 

ଔଷଧ